b"\n_START_ARTICLE_\nPeix sabre\n_START_SECTION_\nMorfologia\n_START_PARAGRAPH_\nPot arribar a fer 210 cm de llarg\xc3\xa0ria m\xc3\xa0xima (normalment en fa 117) i 8.000 g de pes. T\xc3\xa9 el cos platejat amb les aletes pelvianes molt petites. T\xc3\xa9 entre 98-110 radis tous a l'aleta dorsal i dues espines i 59-66 radis tous a l'anal; i 105-114 v\xc3\xa8rtebres.\n_START_SECTION_\nEcologia\n_START_PARAGRAPH_\n\xc3\x89s un peix mar\xc3\xad, bentopel\xc3\xa0gic i ocean\xc3\xb2drom que viu entre 42 i 620 m de fond\xc3\xa0ria (normalment, entre 100 i 300) sobre fons fangosos i sorrencs de la plataforma continental i del tal\xc3\xbas continental superior. Les larves i els ous s\xc3\xb3n pel\xc3\xa0gics. Menja crustacis i calamars i peixos petits. \xc3\x89s depredat per Merluccius capensis (a Sud-\xc3\xa0frica), Merluccius paradoxus (Nam\xc3\xadbia), Pterogymnus laniarius (Sud-\xc3\xa0frica), el sorell blancal (Trachurus mediterraneus), el congre (Conger conger) (illes A\xc3\xa7ores), la llampuga (Coryphaena hippurus) (Espanya), Macruronus novaezelandiae (Austr\xc3\xa0lia), els llu\xc3\xa7os (Merluccius merluccius) (Portugal), Merluccius senegalensis (Senegal), el peix espasa (Xiphias gladius), l'\xc3\xb3s mar\xc3\xad afroaustrali\xc3\xa0 (Arctocephalus pusillus sbsp. pusillus) (Sud-\xc3\xa0frica), la clavellada (Raja clavata), Raja wallacei, el peix martell (Sphyrna zygaena) (Sud-\xc3\xa0frica), l'agullat (Squalus acanthias), Squalus megalops i el ca\xc3\xa7\xc3\xb3 (Galeorhinus galeus) -illes A\xc3\xa7ores-. \xc3\x89s inofensiu per als humans."